**Tájékoztató a központi felvételi vizsgáról**

**2023. január 21-én (szombat) 10.00** órától szeretettel várjuk azokat a negyedikes és nyolcadikos diákokat, akik gimnáziumunkban kívánják megírni a központi írásbeli felvételi vizsgát.

**A vizsga lebonyolításával kapcsolatosan kérjük az alábbiak figyelembevételét:**

* A felvételi vizsgáról külön értesítést nem küldünk.
* Az írásbeli vizsgára jelentkezett tanulókat a szülők a kijelölt tanteremig elkísérhetik. A kísérők részére az iskola ebédlőjében biztosítunk várakozási lehetőséget.
Köszönjük a tanulókat kísérő szülők, hozzátartozók megértését.
* Az intézmény bejáratánál (Széchenyi utca 17.) belépéskor mindenki köteles kezet fertőtleníteni.
* A diákok hozzák magukkal a diákigazolványukat (vagy személyi igazolványukat).
* A terembeosztás a későbbiekben kerül fel a honlapra, illetve megtalálható lesz az iskola portáján.
* A tanulók 9:30 és 9:45 között foglalják el helyüket a kijelölt teremben.
* A vizsga 2x45 percet vesz igénybe. A két feladatlap kitöltése között 15 perc szünetet kell tartani.
* A magyar nyelvi feladatlapok kitöltéséhez segédeszköz nem használható.
* A matematika feladatlap kitöltéséhez rajzeszközökön (vonalzó, körző, szögmérő) kívül más segédeszköz (pl. zsebszámológép) nem használható.
* Meleg, de alkalomhoz illő öltözetben jelenjenek meg a tanulók.
* A felvételi vizsga feladatlapjai és javítási-értékelési útmutatói 2023. január 21-én 13:00 órától a [www.oktatas.hu](http://www.oktatas.hu) honlapon megtekinthetők.

**Megtekintés**:

**8 évfolyamos jelentkezők** 2023. január 25-én (szerdán) 07:30-15:30 között tekinthetik meg a központi írásbeli javított feladatlapjait.

**9. évfolyamra jelentkezők** 2023.január 27-én (pénteken) 07:30-15:30 között tekinthetik meg a központi írásbeli javított feladatlapjait.

**A tanulói észrevételek és azok kezelése:**

A központi írásbeli vizsga kiértékelt dolgozatait a vizsgázó és szülője az iskola képviselőjének jelenlétében megtekintheti, azokról kézzel vagy elektronikus úton (pl. digitális fényképezőgéppel, mobiltelefonnal) másolatot készíthet, és – **kizárólag a hivatalos javítási-értékelési útmutatótól eltérő értékelés esetén**– az értékelésre észrevételt tehet a honlapról letölthető vagy a titkárságon beszerezhető formanyomtatványon. **A vizsgázó és szülője** a javítási-értékelési útmutatótól eltérő értékelés esetén, észrevételeit **a megtekintést követő első munkanapon, 2023. január 27-én, illetve 2023. január 30-án 08:00 és 16:00 óra között** írásban adhatja le **az iskola titkárságán, vagy szkennelt dokumentumként elküldheti a**titkarsag@gardonyi-eger.hu**címre.**

**Az értékelő lapok átvétele:** Az írásbeli felvételi eredményét közlő értékelő lapot a megtekintés napján átveheti **a tanuló, a szülő vagy két tanú által hitelesített írásbeli meghatalmazással a meghatalmazot**t. Az át nem vett értékelő lapokat az iskola 2023. február 10-én  elektronikus úton postázza.

**Pótnap:** 2023. január 31. (kedd) 14.00 óra

**Szóbeli meghallgatás:** 2023. március 2-3. (csütörtök, péntek) 14.00 óra